Kuchynské nože si môžete zaobstarať jednotlivo, alebo sa dá zamerať na celé sady. Druhý spôsob býva všeobecne výhodnejší, na druhú stranu sa môžu v danom sete nachádzať nože, ktoré nevyužijete, alebo v ňom naopak môže nejaký potrebný nôž chýbať. Sady obvykle dostanete s praktickým stojanom/blokom, ktorý si však môžete dokúpiť aj zvlášť, takže jeho používanie nie je podmienené nákupom setu.